open-index/open-wikipedia-markdown huggingface dataset:
ইফ্রিকিয়ার দ্বিতীয় মুহাম্মদ

**আবুল গারানিক দ্বিতীয় মুহাম্মদ ইবনে আহমদ** (; মৃত্যু ৮৭৫) ছিলেন একজন মুসলিম শাসক (আমির), যিনি ৮৬৪ থেকে ৮৭৫ সাল পর্যন্ত ইফ্রিকিয়ার অষ্টম আমির ছিলেন।

## জীবনী
তিনি নিজের চাচা দ্বিতীয় যিয়াদাতুল্লাহর (শাসনকাল ৮৬৩–৮৬৪) মৃত্যুর পর ইফ্রিকিয়ার ক্ষমতায় আসেন। পূর্বসূরিদের কাছ থেকে উত্তরাধিকারী সূত্রে তিনি একটি স্থিতিশীল ও সমৃদ্ধ রাজ্য লাভ করেন। কিন্তু নিজের ব্যক্তিগত জীবনে তিনি ছিলেন এক ধরনের রুচিবান ভোগবিলাসী এবং সর্বদা মদ্যপান, শিকার ও বিলাসিতায় লিপ্ত থাকতেন। তাই তিনি নিজেকে রাজ্যের শাসনকার্যে নিবেদিত না রেখে বিলাসী ও আড়ম্বরপূর্ণ জীবনযাপন এবং রাজকীয় প্রদর্শনীর দিকে বেশি মনোযোগ দেন। তবে তার শাসনামলে গুরুত্বপূর্ণ সামরিক সাফল্যও অর্জিত হয়। তার আমলে মাল্টা দখল করা হয় এবং ইতালির সালেরনো নগরী অবরোধ করা হয়। এছাড়া ইতালির মূল ভূখণ্ডেও ধারাবাহিক হামলা চালানো হয়। এসব আক্রমণের ফলে পোপ অষ্টম জোহন মুসলিম শাসকের কাছে খাজনা প্রদান করতে বাধ্য হন।

তবে তার শাসনের শেষ দিকে পরিস্থিতির ব্যাপক অবনতি ঘটে। মক্কা থেকে আগত হাজীদের একটি কাফেলার মাধ্যমে ইফ্রিকিয়ায় প্লেগ মহামারী প্রবেশ করে। এই মহামারীর সঙ্গে দুর্ভিক্ষও দেখা দেয়, যার ফলে জনসংখ্যা ব্যাপকভাবে হ্রাস পায় এবং আমিরাতের শক্তি দুর্বল হয়ে পড়ে। অর্থনীতি, জনবল ও সামরিক সক্ষমতা সব দিক থেকেই এই সংকট রাজ্যকে নাড়িয়ে দেয়। এর মধ্যে ৮৭৫ সালের ২০ জুলাই আব্বাসীয় খলিফা আল-মুতামিদ খিলাফত পরিচালনা ও উত্তরাধিকার সংক্রান্ত একটি বিশেষ সিদ্ধান্ত গ্রহণ করেন। তিনি তাঁর পুত্র জাফর আল-মুফাওয়িজকে (উপাধি: আল-মুফাওয়িজ ইলাল্লাহ) উত্তরাধিকারী ঘোষণা করেন এবং তাকে খিলাফতের পশ্চিমাংশের দায়িত্ব দেন। অপরদিকে তাঁর ভাই আল-মুওয়াফফাক (আবু আহমদ) পূর্বাঞ্চলের দায়িত্ব পান এবং দ্বিতীয় উত্তরাধিকারী হিসেবে মনোনীত হন। এতে শর্ত ছিল যে, যদি খলিফার মৃত্যু ঘটে এবং আল-মুফাওয়িজ তখনও অপ্রাপ্তবয়স্ক থাকে, তাহলে তাঁর ভাই আল-মুওয়াফফাকই শাসনভার গ্রহণ করবেন।

এই ব্যবস্থার অধীনে আল-মুফাওয়িজ নামমাত্র ইফ্রিকিয়া, মিশর, সিরিয়া, জাযিরা, মসুল, আর্মেনিয়া প্রভৃতি অঞ্চলের শাসনের দায়িত্ব পান, এবং মুসা ইবনে বুগা তার প্রতিনিধি হিসেবে নিযুক্ত হন। কিন্তু বাস্তব ক্ষমতা খলিফার ভাই আল-মুওয়াফফাকের হাতেই ছিল এবং তিনিই ছিলেন প্রকৃত নিয়ন্ত্রক ও কার্যকর শাসক। অবশেষে মুহাম্মদের মৃত্যুর পর তার ভাই আবু ইসহাক দ্বিতীয় ইবরাহিম (শা. ৮৭৫–৯০২) ক্ষমতায় অধিষ্ঠিত হন এবং আমিরাতের শাসনভার গ্রহণ করেন।

## তথ্যসূত্র


### সূত্র

* 
* 

বিষয়শ্রেণী:আমির
বিষয়শ্রেণী:মুসলিম শাসক
বিষয়শ্রেণী:৮৭৫-এ মৃত্যু
আল-ফাকিহি

**আবু আবদুল্লাহ মুহাম্মদ ইবনে ইসহাক ইবনুল আব্বাস আল-ফাকিহি** ( ; জন্ম ২১৫–২২০ হিজরি; মৃত্যু ২৭২-২৭৯ হিজরি  ) ছিলেন নবম শতাব্দীর মক্কার একজন বিশিষ্ট ঐতিহাসিক ও হাদিস বিশারদ। তিনি ইমাম মুহাম্মাদ ইবনে ইসমাইল আল-বুখারি, মুসলিম ইবনে হাজ্জাজ, আবু হাতিম আল-রাজি ও আবু জুরাহ জুরজানির মতো বিশিষ্ট হাদীস বিশারদদের কাছ থেকে হাদীস বর্ণনা করেছেন।

## বংশলতিকা
তিনি হলেন মুহাম্মদ ইবনে ইসহাক ইবনে আব্বাস। তিনি বনু বনু ফাকিহ বংশে জন্মগ্রহণ করেন, যা বনু কিনানা গোত্রের শাখা ছিল। তাঁর বংশলতিকা হলো:  মুহাম্মদ ইবনে ইসহাক ইবনে আব্বাস ইবনে ফাকিহ ইবনে আমরু ইবনে হারিস ইবনে মালিক ইবনে কিনানা ইবনে খুজাইমা ইবনে মাদরিকা ইবনে ইলিয়াস ইবনে মাদার ইবনে নিজার ইবনে মাদ ইবনে আদ ইবনে আদনান।

## প্রাথমিক জীবন
মুহাম্মদ ইবনে ইসহাক মক্কা নগরীতে জন্মগ্রহণ করেন এবং সেখানেই বেড়ে ওঠেন। জীবনীকাররা তাঁর জন্মসাল ২১৭ হিজরি (৮৩১-৮৩২ খ্রিস্টাব্দ) উল্লেখ করেছেন। তার জীবনী লেখক আব্দুল মালিক ইবনে আব্দুল্লাহ ইবনে দাহিশ এটিই গ্রহণ করেছেন।

## রচনা
*আখবারে মক্কা ফি কাদিম আল-দাহর ও-হাদিসিহ* ( আরবি: أخبار مكة في قديم الدهر وحديثه ) হলো তাঁর উল্লেখযোগ্য রচনা। বর্তমান এই বইটির শুধুমাত্র দ্বিতীয় অংশই অক্ষত রয়ে গেছে। এটি ইবনে হাজার আসক্বালানী ও তাকি উদ্দিন আল-ফাসি দ্বারা প্রশংসিত হয়েছে। বইটির একটি ছোট অংশকে ফার্ডিনান্দ ভুস্টেনফেল্ড সম্পাদনা করেছেন।

## ভ্রমণ
তিনি জ্ঞানার্জনের জন্য ও শিক্ষার উদ্দেশ্যে অনেক অঞ্চলে ভ্রমণ করেন। এজন্য তিনি ইরাকের বাগদাদ ও কুফা নগরী এবং ইয়েমেনের সানা ও হাজরামাউত ভ্রমণ করেন। 

## শিক্ষকবৃন্দ
তিনি অসংখ্য মুহাদ্দিসের কাছ থেকে হাদিস শিক্ষা করেন। তাদের মধ্যে উল্লেখযোগ্য হলেন: সাইদ ইবনে মনসুর, ইসমাইল ইবনে আব্দুল্লাহ ইবনে জুরারা আল-রুকি, জুনায়দ ইবনে হুকম ইবনে জুনায়দ আল-আজদি, আহমদ ইবনে জামিল আল-আনসারি আল-মার্জুয়ি, ইয়াকুব ইবনে হামিদ, মুহাম্মদ ইবনে ইউনুস আল-কাদিমি, সাইদ ইবনে আব্দুল রহমান ইবনে হাসান আল-মাখজুমি আল-কুরাশি, হুসাইন ইবনে হাসান ইবনে হারব আল-সুলামি, আব্দুল্লাহ ইবনে আহমেদ ইবনে জাকারিয়া ইবনে হারিস (আবু ইয়াহয়া) ও সালামা ইবনে শুবাইব আল-নিসাবুরি প্রমুখ। তিনি প্রায় ২০০ জন শিক্ষক থেকে তিনি জ্ঞান অর্জন করেছেন বলে উল্লেখ করা হয়।

## ছাত্রবৃন্দ
তার উল্লেখযোগ্য ছাত্র হলেন: মুহাম্মদ ইবনে সালেহ সাহেল আল-ওমানি, তার পুত্র আবু মুহাম্মদ ফাকিহ মাক্কি (নাম: আব্দুল্লাহ ইবনে মুহাম্মদ ইবনে ইসহাক), ইমাম আল-হাফিজ মুহাম্মদ ইবনে আমরু ইবনে মুসা (আবু জাফর আকিলি আল-মাক্কি) ও আবু আল-হাসান আল-আনসারি প্রমুখ। 

## মন্তব্য
তাঁর সমসাময়িক ও পরবর্তী ইসলামি পণ্ডিরা তাঁর সম্পর্কে ইতিবাচক ও প্রশংসাসূচক মতামত ব্যক্ত করেছেন। মক্কার ইতিহাসবিদ তাকি উদ্দিন আল-ফাসি লিখেছেন: ইমাম আল আজরাকি ও ছিলেন জ্ঞানার্জনে ও গবেষণায় অগ্রগামী ছিলেন। ফাকিহের গ্রন্থে অনেক গুরুত্বপূর্ণ বিষয় রয়েছে, যা আল-আজরাকি বা অন্যদের গ্রন্থে নেই।

## মৃত্যু
তার মৃত্যুর সঠিক তারিখ সম্পর্কে মতভেদ রয়েছে। ধারণা করা হয় যে, তিনি ২৭২ থেকে ২৭৯ হিজরি সালের মধ্যে মৃ্ত্যুবরণ করেন। এমনটিই গবেষক আব্দুল মালিক ইবনে আব্দুল্লাহ ইবনে দাহিশ উল্লেখ করেছেন।

## তথ্যসূত্র
জ্যাকলিন চেন

**জ্যাকলিন এইচ চেন** একজন আমেরিকান মেকানিক্যাল ইঞ্জিনিয়ার । তিনি স্যাণ্ডিয়া ন্যাশনাল ল্যাবরেটরিজের কম্বাশন রিসার্চ ফ্যাসিলিটিতে সিনিয়র বিজ্ঞানী হিসেবে কর্মরত। তাঁর গবেষণায় টারবুলেন্ট কমবাসশনের সিমুলেশনের জন্য সমান্তরালভাবে অনেকগুলি কম্পিউটিং প্রয়োগ করা হয়। 

## শিক্ষা ও কর্মজীবন
ওহাইওতে চীনা অভিবাসীদের সন্তান হিসেবে চেন বড় হয়ে ওঠেন এবং ১৯৮১ সালে ওহাইও স্টেট ইউনিভার্সিটি থেকে মেকানিক্যাল ইঞ্জিনিয়ারিংয়ে স্নাতক ডিগ্রি অর্জন করেন। ১৯৮২ সালে বার্কলির ইউনিভার্সিটি অফ ক্যালিফোর্নিয়া থেকে বরিস রুবিনস্কির  তত্ত্বাবধানে মেকানিক্যাল ইঞ্জিনিয়ারিংয়ে স্নাতকোত্তর ডিগ্রি অর্জনের পর, তিনি একই বিষয়ে ডক্টরাল অধ্যয়নের জন্য স্ট্যানফোর্ড বিশ্ববিদ্যালয়ে যান। তিনি ১৯৮৯ সালে তাঁর পিএইচডি সম্পন্ন করেন; স্ট্যানফোর্ডে তাঁর ডক্টরাল উপদেষ্টা ছিলেন ব্রায়ান জে. ক্যান্টওয়েল।

তিনি পড়াশোনা শেষ করার পর থেকে স্যাণ্ডিয়াতে কাজ করছেন এবং জটিল রসায়ন সহ টারবুলেন্ট কম্বাশনের ব্যাপক সমান্তরাল প্রত্যক্ষ সংখ্যাসূচক সিমুলেশনের একজন পথপ্রদর্শক।তিনি কম্পিউটার বিজ্ঞানী, ফলিত গণিতবিদ এবং কম্পিউটেশনাল ইঞ্জিনিয়ারদের বিভিন্ন দলকে নেতৃত্ব দিয়েছেন, যাঁরা যৌথভাবে এক্সাস্কেল কম্পিউটিংয়ের (যা প্রতি সেকেন্ডে ১০^১৮ টি গাণিতিক গণনা করতে সক্ষম) জন্য কম্বাশন সিমুলেশন সফটওয়্যার তৈরির কাজ করছেন।

## স্বীকৃতি
২০১৮ সালে, চেনকে "জটিল রসায়ন সহ অশান্ত বিক্রিয়াশীল প্রবাহের গণনাভিত্তিক সিমুলেশনে অবদানের জন্য" ন্যাশনাল একাডেমি অফ ইঞ্জিনিয়ারিং-এর সদস্য নির্বাচিত করা হয়।  একই বছরে, সোসাইটি অফ উইমেন ইঞ্জিনিয়ার্স তাঁকে তাদের সর্বোচ্চ সম্মান, অ্যাচিভমেন্ট অ্যাওয়ার্ড প্রদান করে। কম্বাশন ইনস্টিটিউট তাঁকে "উচ্চ-ক্ষমতাসম্পন্ন কম্পিউটিং এবং দহন গবেষণার মধ্যে সংযোগ স্থাপনের মাধ্যমে টার্বুলেন্স-কেমিস্ট্রি পারস্পরিক যোগাযোগ সম্পর্কে মৌলিক ধারণা প্রদানের ক্ষেত্রে তাঁর অসাধারণ দক্ষতার জন্য" বার্নার্ড লুইস স্বর্ণপদক প্রদান করে। কম্বাশন ইনস্টিটিউট এবং আমেরিকান ফিজিক্যাল সোসাইটিও তাঁকে তাদের অন্যতম ফেলো হিসেবে মনোনীত করেছে।  

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর মার্কিন নারী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ
বিষয়শ্রেণী:অকার্যকর বহিঃসংযোগ সহ সমস্ত নিবন্ধ
শাওজুন চেন

**শাওজুন চেন** একজন চীনা ফলিত গণিতবিদ এবং হংকং পলিটেকনিক বিশ্ববিদ্যালয়ের ফলিত গণিত বিভাগের চেয়ার অধ্যাপক। তাঁর গবেষণার আগ্রহের বিষয়গুলোর মধ্যে রয়েছে ননস্মুথ ও ননকনভেক্স সর্বোত্তম সমাধান, পরিপূরকতা তত্ত্ব এবং স্টোকাস্টিক ভারসাম্য সমস্যা।

## শিক্ষা ও কর্মজীবন
চেন ১৯৮৭ সালে জিয়ান জিয়াওটং বিশ্ববিদ্যালয় থেকে পিএইচডি সম্পন্ন করেন। হংকং পলিটেকনিক বিশ্ববিদ্যালয়ে, তিনি ২০১৩ থেকে ২০১৯ পর্যন্ত ফলিত গণিত বিভাগের প্রধান ছিলেন। ২০২০ সাল থেকে তিনি বিগ ডেটা অ্যানালিটিক্সে বিশ্ববিদ্যালয় গবেষণা কেন্দ্রের পরিচালক এবং *সিএএস এএমএসএস-পলিইউ* (চীনা বিজ্ঞান একাডেমির গণিত ও সিস্টেম বিজ্ঞান একাডেমি এবং হংকং পলিটেকনিক ইউনিভার্সিটির একটি যৌথ গবেষণা কেন্দ্র) ফলিত গণিতের যৌথ গবেষণাগারের সহ-পরিচালক হিসেবে দায়িত্ব পালন করছেন।

## স্বীকৃতি
চেনকে "সর্বোত্তম সমাধান, স্টোকাস্টিক পরিবর্তনশীল অসমতা এবং ননস্মুথ বিশ্লেষণে অবদানের জন্য" ২০২১ সালের সিয়াম ফেলো হিসেবে মনোনীত করা হয়েছিল। তাঁকে "গাণিতিক সর্বোত্তম সমাধান, স্টোকাস্টিক পরিবর্তনশীল অসমতা এবং ননডিফারেনশিয়েবল ফাংশনের বিশ্লেষণে অবদানের জন্য" ২০২৩ সালের আমেরিকান ম্যাথমেটিক্যাল সোসাইটির ফেলো হিসেবে মনোনীত করা হয়েছিল।

## তথ্যসূত্র




## বাহ্যিক লিঙ্ক

* 

বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:চীনা গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
লেসলি চেং

**লেসলি সি চেং** একজন আমেরিকান গণিতবিদ যিনি হারমোনিক বিশ্লেষণে বিশেষজ্ঞ। তিনি ব্রিন মার কলেজে গণিতে র‍্যাচেল সি. হেল চেয়ার পদে অধিষ্ঠিত।

চেং হাই স্কুলে ক্যালকুলাসে ভালো ফল করতে পারেননি এবং ১৯৮৮ সালে ব্রিন মারে মানববিদ্যা বিভাগে স্নাতক হওয়ার ইচ্ছা নিয়ে পড়া শুরু করেন। যাইহোক, অনুষদ সদস্য রণ্ডা হিউজের প্রভাবে তিনি গণিতের দিকে ঝুঁকে পড়েন এবং ১৯৯২ সালে গণিতে স্নাতক ডিগ্রি অর্জন করেন। তিনি স্নাতকোত্তর পড়াশোনার জন্য পিটসবার্গ বিশ্ববিদ্যালয়ে যান এবং ১৯৯৮ সালে সেখান থেকে পিএইচডি সম্পন্ন করেন। তাঁর গবেষণাপত্রের শিরোনাম ছিল*অসিলেটরি ইন্টিগ্রাল অপারেটরগুলির <math>L^p</math> অনুমান* () এটি তৈরি হয়েছিল ইবিয়াও প্যানের তত্ত্বাবধানে।

ডক্টরেট সম্পন্ন করার পর, অন্যত্র স্থায়ী শিক্ষক পদের প্রস্তাব থাকা সত্ত্বেও, চেং অস্থায়ী পদে কাজ করেন এবং অবশেষে ২০০২ সালে ব্রিন মারে ফিরে আসার প্রস্তাব পান। "ছাত্রছাত্রীদের প্রতি দায়বদ্ধতা, শিক্ষাদানের উৎকর্ষ এবং পাণ্ডিত্যের" স্বীকৃতিস্বরূপ ২০১৮ সালে ব্রিন মারে তাঁকে র‍্যাচেল সি. হেল চেয়ার প্রদান করা হয়।

## তথ্যসূত্র




বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিন মার কলেজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
লিমা মসজিদ

**লিমা মসজিদ** ( ) ১৯৮৬ সালে শহরের **মাগদালেনা** দেল মার জেলায় ফিলিস্তিনি সম্প্রদায়ের দ্বারা একটি অট্টালিকার জায়গায় নির্মিত হয়েছিল। মসজিদটি জনসাধারণের জন্য উন্মুক্ত।

## ইতিহাস
১৯৮৬ সালে মিগেল আবদালা হামিদেহ, একজন ফিলিস্তিনি ব্যবসায়ী, আরব-ইসরায়েল সংঘাতের কর্মকাণ্ডের কারণে পেরুর মুসলিম সম্প্রদায়ের ভাবমূর্তি ক্ষতিগ্রস্ত হওয়ায় তাদেরকে নিজের বাড়িটি দান করেন এবং একই সাথে লিমায় আগত ফিলিস্তিনি শরণার্থীদের জন্য একটি প্রবেশপথ তৈরি করে দেন।

পেরুর ইসলামিক অ্যাসোসিয়েশন যারা মসজিদের নেতৃত্ব গ্রহণ করেছিল, ২০০০ থেকে ২০১০ সালের মধ্যে ঘোষণা করে যে তারা মাগদালেনা দেল মারের একই জেলায় আরও বড় একটি মসজিদ নির্মাণের পরিকল্পনা করছে। কারণ তখন অভিবাসী ( ইসলামি বিশ্ব থেকে আসা শরণার্থী এবং পর্যটক)  এবং পেরুর ধর্মান্তরিত মুসল্লিদের  সংখ্যা ইতিমধ্যে দুই হাজারে পৌঁছেছিল। এদের  অধিকাংশই সুন্নি মুসল্লি ছিল।

যেসব মুসলমান জিহাদবাদ বা ইসলামোফোবিয়ার যেকোনো কার্যকলাপকে প্রত্যাখ্যান করে, তারা প্রায়শই মসজিদকে প্রতিবাদের স্থান হিসেবে ব্যবহার করে।

২০১৯ সালের ১৪ই মে, এই মসজিদে পেরুতে সহাবস্থানকারী বিভিন্ন ধর্মীয় সম্প্রদায়ের মধ্যে আন্তঃধর্মীয় পরিষদের একটি সভা অনুষ্ঠিত হয়েছিল।

## সংক্ষিপ্ত বিবরণ
মসজিদটি তাকনা এবং আলফোনসো উগার্তে রাস্তার সংযোগস্থলে, চার্চ অফ দ্য ইম্যাকুলেট হার্ট অফ মেরি থেকে কয়েক কিলোমিটার দূরে অবস্থিত।

এর সম্মুখভাগ ঠিক এশীয় মসজিদের মতো নয়, তাই অনেকে এই মন্দিরটিকে বোঝাতে " মসজিদ " শব্দটি ব্যবহার করেন না।  এর অভ্যন্তরে নারী ও পুরুষের জন্য আলাদা মুসল্লা রয়েছে। সেখানে সৌদি আরবের মক্কার দিকে মুখ করে  নামাজ আদায়ের জন্য কার্পেট বিছানো থাকে।

এটি পেরুর মুসলিম সম্প্রদায়ের প্রধান স্থান, এটি রমজান মাসের উদযাপনের কেন্দ্র এবং এটি পেরুর ইসলামিক অ্যাসোসিয়েশনের প্রধান সদর দপ্তর।

## আরও দেখুন

* পেরুতে ইসলাম
* আমেরিকা মহাদেশের মসজিদগুলোর তালিকা
* আরব পেরুভিয়ান

## তথ্যসূত্র

বিষয়শ্রেণী:পেরুর মসজিদ
বিষয়শ্রেণী:১৯৮৬-এ সম্পন্ন মসজিদ
বিষয়শ্রেণী:২০শ শতাব্দীর দক্ষিণ আমেরিকার মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:স্পেনীয় ভাষার লেখা থাকা নিবন্ধ
মিরাণ্ডা চেং

**মিরাণ্ডা চিহ-নিং চেং** (; জন্ম ৬ জুন ১৯৭৯, তাইপেই ) একজন তাইওয়ানি গণিতবিদ এবং তাত্ত্বিক পদার্থবিজ্ঞানী যিনি আমস্টারডাম বিশ্ববিদ্যালয়ে সহযোগী অধ্যাপক হিসেবে কর্মরত। তিনি আমব্রাল মুনশাইন অনুমান প্রণয়নের জন্য এবং *কে৩ তল* ও স্ট্রিং তত্ত্বের মধ্যে সংযোগ নিয়ে তাঁর কাজের জন্য পরিচিত।

## শৈশবের জীবন
চেং ১৯৭৯ সালে তাইওয়ানের তাইপেইতে জন্মগ্রহণ করেন, তিনি প্রথমে সাহিত্য ও সঙ্গীতের প্রতি আগ্রহী হন, বিশেষ করে পপ সঙ্গীত, রক ও পাঙ্কের প্রতি তাঁর বিশেষ অনুরাগ ছিল। চেংয়ের জন্য স্কুল জীবন তুলনামূলকভাবে সহজ ছিল কারণ তিনি দুই বছর এড়িয়ে সরাসরি ওপরের ক্লাসে উঠেছিলেন এবং তাঁকে একটি বিশেষ শ্রেণিতে স্থানান্তরিত করা হয়েছিল। দুর্ভাগ্যবশত, স্কুলের প্রতিযোগিতা এবং চাপের কারণে তিনি ১৬ বছর বয়সে স্কুল ছেড়ে দেন। তিনি বাবা-মায়ের বাড়ি ছেড়ে একটি রেকর্ড স্টোরে কাজ করতে ও একটি পাঙ্ক রক ব্যাণ্ডে বাজাতে শুরু করেন। হাই স্কুল শেষ না করা সত্ত্বেও, চেং মেধাবী বিজ্ঞান শিক্ষার্থীদের জন্য একটি প্রোগ্রামের মাধ্যমে বিশ্ববিদ্যালয়ে ভর্তি হতে সক্ষম হন।

## শিক্ষা
২০০১ সালে ন্যাশনাল তাইওয়ান ইউনিভার্সিটির পদার্থবিজ্ঞান বিভাগ থেকে স্নাতক হওয়ার পর, চেং তাঁর পড়াশোনা চালিয়ে যাওয়ার জন্য নেদারল্যান্ডসে চলে যান। সেখানে তিনি ২০০৩ সালে নোবেল বিজয়ী গেরার্টেট 'টি হোফ্‌টের তত্ত্বাবধানে ইউট্রেখট বিশ্ববিদ্যালয় থেকে তাত্ত্বিক পদার্থবিজ্ঞানে স্নাতকোত্তর ডিগ্রি অর্জন করেন। তিনি ২০০৮ সালে এরিক ভার্লিণ্ডে এবং কোস্টাস স্কেণ্ডারিসের যৌথ তত্ত্বাবধানে আমস্টারডাম বিশ্ববিদ্যালয় থেকে তাঁর পিএইচডি সম্পন্ন করেন। হার্ভার্ড বিশ্ববিদ্যালয়ে পোস্টডক্টরাল অধ্যয়ন এবং *সিএনআরএস*-এ গবেষক হিসেবে কাজ করার পর, তিনি ২০১৪ সালে আমস্টারডামে ফিরে আসেন এবং ইনস্টিটিউট অফ ফিজিক্স ও কর্টেওয়েগ-ডি ভ্রিস ইনস্টিটিউট ফর ম্যাথমেটিক্সে একটি যৌথ পদে যোগ দেন।

## আমব্রাল মুনশাইন কনজেকচার নিয়ে কাজ
কেস ওয়েস্টার্ন রিজার্ভ ইউনিভার্সিটির জন ডানকান এবং শিকাগো ইউনিভার্সিটির জেফরি হার্ভের সাথে মিলে চেং ২০১২ সালে আমব্রাল মুনশাইন অনুমান তৈরি করেন এবং ২৩টি নতুন মুনশাইনের (মডুলার ফাংশন এবং সসীম গ্রুপের মধ্যে গাণিতিক সম্পর্ক) প্রমাণ দেন। তাঁরা অনুমান করেন যে এই প্রতিটি মুনশাইনের জন্য একটি স্ট্রিং থিওরি রয়েছে, যেখানে স্ট্রিং অবস্থাগুলি মক মডুলার ফর্ম (বিশেষ ধরণের গাণিতিক ফাংশন) দ্বারা গণনা করা হয় এবং একটি নির্দিষ্ট সসীম দল সেই মডেলের প্রতিসাম্যকে নির্দেশ করে। আমব্রাল মুনশাইনের অন্তর্নিহিত স্ট্রিং তত্ত্বের প্রসঙ্গে চেং বলেন যে "এটি ইঙ্গিত দেয় যে *কে৩ তলের* ভৌত তত্ত্বে একটি বিশেষ প্রতিসাম্য কাজ করছে।" 

## তথ্যসূত্র

## বহিঃসংযোগ

* হোম পেজ
*  প্রকাশনাসমূহ।
* 
* 
* 

বিষয়শ্রেণী:২১শ শতাব্দীর নারী গণিতবিদ
বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উট্রেখ্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ওলন্দাজ নারী
বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:প্রথাগত চীনা ভাষার লেখা থাকা নিবন্ধ
সোচ ক্রাল

**সোচ ক্রাল** (১৭৮২  ২৯ নভেম্বর ১৮৫৪), ছিলেন একজন কাশ্মীরি সুফি কবি এবং একজন সুফি সাধক ।  তিনি ১৭৮২ সালে জম্মু ও কাশ্মীরের বর্তমান পুলওয়ামা জেলার ইন্দর গ্রামে জন্মগ্রহণ করেন। তিনি পেশায় একজন কুমোর ছিলেন। তিনি আধ্যাত্মিকতা, একেশ্বরবাদ এবং রহস্যবাদে নিবেদিত একটি সরল জীবনযাপন করতেন। তিনি সুফি কবি আরিফ ক্রালের পুত্র ছিলেন।

সোচ ক্রাল সম্ভবত অনন্তনাগ জেলার দেবসার গ্রামে চলে গিয়েছিলেন, যেখানে তাঁর বংশধররা এখনও বাস করেন। তিনি বিয়ে করেছিলেন কিন্তু পরে তাঁর স্ত্রীকে তালাক দেন। ক্রাল ১৮৫৪ সালের ২৯শে নভেম্বর ইন্দরে মারা যান। তিনি মাহমুদ গামি, ওহাব খার, করম বুলন্দ এবং শাহ কালান্দারের মতো কাশ্মীরি সুফি কবিদের সমসাময়িক ছিলেন। সোচ ক্রাল পুলওয়ামার বাবগামের সুফি সাধক মুমিন সাহেবের শিষ্য ছিলেন।

## প্রকাশিত রচনা
২০২১ সালে কিতাব মহল পাবলিশার্স থেকে মুশতাক বি. বারক রচিত *‘সংস অফ সোচ ক্রাল’* বইটি প্রকাশিত হয়। বইটিতে সোচ ক্রালের ২৩টি কবিতার ইংরেজি অনুবাদ ও ব্যাখ্যা রয়েছে এবং সেগুলোর আধ্যাত্মিক ও মানবিক বিষয়বস্তুর বিশ্লেষণ করা হয়েছে।

২০২৫ সালে, কাশ্মীর বিশ্ববিদ্যালয়ের কাশ্মীরি বিভাগের প্রধান মেহফুজা জান, সোচ ক্রালের কবিতা সংকলন করে *<nowiki/>'কুলিয়াতি সোচ ক্রাল*'  শিরোনামে ২৩৪ পৃষ্ঠার একটি বই প্রকাশ করেন। বইটি শ্রীনগরের মিজান পাবলিশার্স থেকে প্রকাশিত হয়। বইটিতে ৪৫টি গান রয়েছে, যার মধ্যে অনেকগুলোই আগে জনসাধারণের কাছে অজানা ছিল। এতে তার জীবন, কাব্যিক শৈলী এবং আধ্যাত্মিক দর্শনের উপর বিস্তারিত ভাষ্য অন্তর্ভুক্ত রয়েছে।

## উত্তরাধিকার
তার কাজ কাশ্মীরি কবিতায় সুফিবাদকে উৎসাহিত করেছিল।

পুলওয়ামার সোচ ক্রাল মেমোরিয়াল কলেজ অফ এডুকেশন তাঁর নামে নামকরণ করা হয়েছিল।

২০০৯ সালে রাজ্য সরকার সোচ ক্রালের মাজারের কাছে একটি ঐতিহ্যবাহী স্থানের উন্নয়নের জন্য প্রায় ৫০ লক্ষ টাকা বরাদ্দ করেছিল। ২০১২ সাল পর্যন্তও নির্মাণকাজ শুরু হয়নি।

২০১৬ সালে পুলওয়ামা ডিগ্রি কলেজে, গায়ক ধনঞ্জয় কৌল লাল-দেদ, মহজুর, ওয়াহাব খার এবং সোচ ক্রালকে "পুলওয়ামার সৃষ্ট মহান সুফিদের" মধ্যে অন্যতম হিসেবে তালিকাভুক্ত করেন এবং তাঁদের কবিতায় সুরারোপ করে তা গেয়ে শোনান।

## তথ্যসূত্র

বিষয়শ্রেণী:সুফি শিক্ষক
বিষয়শ্রেণী:কাশ্মীরি সুফি সাধক
বিষয়শ্রেণী:পুলওয়ামা জেলার ব্যক্তি
বিষয়শ্রেণী:সুফি কবি
বিষয়শ্রেণী:১৮৫৪-এ মৃত্যু
বিষয়শ্রেণী:১৭৮২-এ জন্ম
ইবনে আবি আল-খিসাল

**আবু আবদুল্লাহ মুহাম্মদ ইবনে মাসউদ ইবনে তাইয়্যিব ইবনে ফারাজ ইবনে খালাসা** (বা **খালিসা**) **আল-গাফিিক [[সেগুরা দে লা সিয়েরা|আশ-শেকুরি]]** () (মৃত্যু ৫৪০ হিজরি) (মৃত্যু ১১৪৬ খ্রিস্টাব্দ), যিনি অধিক পরিচিত **ইবনে আবি আল-খিসাল** () নামে। তিনি ছিলেন একজন বিশিষ্ট আন্দালুসি সচিব, ঐতিহাসিক, মুহাদ্দিস (হাদিস বিশারদ) এবং কবি। তাঁকে 'জু আল-উজিরাতাইন' (; অর্থ: 'দুই মন্ত্রণালয়ের দায়িত্বধারী') বলা হয় যা মধ্যযুগীয় ইসলামি বিশ্বে জ্যেষ্ঠ মন্ত্রীদের দেওয়া একটি সম্মানসূচক উপাধি ছিল।

## জীবনী
ইবনে আবি আল-খিসাল সম্ভবত ১০৭২ সালে সেগুরা দে লা সিয়েরার নিকটবর্তী লাস গোরগিলিতাস গ্রামে জন্মগ্রহণ করেন এবং সেখানেই তাঁর শৈশব অতিবাহিত হয়। তাঁর নামের সাথে যুক্ত *নিসবাহ আল-গাফিিক* থেকে বোঝা যায় যে তিনি আরব গোত্র গাফিিকের সাথে জাতিগতভাবে সম্পর্কিত ছিলেন। এই গোত্রটি মুসা ইবনে নুসাইরের (মৃত্যু ৭১৬) বাহিনীর সাথে আইবেরিয়া উপদ্বীপে পাড়ি জমিয়েছিল এবং পরবর্তীতে আন্দালুসে বসতি স্থাপন করেছিল। অন্যদিকে *আশ-শেকুরি* তাঁর ভৌগোলিক পরিচয় নির্দেশ করে যা বর্তমান জাএন প্রদেশের সিয়েরা দে সেগুরা (আরবিতে শকুরা) অঞ্চলকে বোঝায়। 

বিভিন্ন তায়েফা আদালতে কাজ করার পর তিনি কর্ডোভা শহরে চলে আসেন, যা সে সময় আলমোরাভিদ রাজবংশের শাসনাধীন ছিল। একজন *কাতিব* (; অর্থ: 'সচিব') হিসেবে ইবনে আবি আল-খিসাল কর্ডোভার আলমোরাভিদ গভর্নর মুহাম্মদ ইবনুল হাজ (১০৯০–১১০৬) এর আদালতে কাজ শুরু করেন। সেখানে তাঁর সহকর্মী ছিলেন সে সময়ের আরেকজন প্রখ্যাত কাতিব আবু মুহাম্মদ ইবনুল সিদ (১০৫২–১১২৭)। জীবনের শেষ দিকে আলমোরাভিদ সুলতান আলী ইবনে ইউসুফ ইবনে তাশফিন-এর (শাসনকাল ১১০৬–১১৪৩) শাসনামলে আলমোরাভিদদের রাজধানী মাররাকেশে তিনি এবং তাঁর ভাই আবু মারওয়ান সচিব হিসেবে নিযুক্ত হন। 

ইবনে আবি আল-খিসাল তাঁর সমসাময়িকদের মধ্যে সবচেয়ে বিখ্যাত সচিব বা কাতিব হয়ে ওঠেন। তাঁকে আন্দালুসি অলংকৃত গদ্যরীতির ('ইনশা') উত্তরাধিকারী হিসেবে বিবেচনা করা হত। একইসাথে তিনি একজন সম্মানিত হাদিস বিশারদও ছিলেন, যা তাঁকে 'জু আল-উজিরাতাইন' উপাধিতে ভূষিত করে। তবে কোনো ঐতিহাসিক উৎসই তাঁর এই দুটি পদের সঠিক প্রকৃতি স্পষ্ট করে উল্লেখ করেনি। ১১৪৬ খ্রিস্টাব্দে কর্ডোভায় তাঁর মৃত্যু ঘটে।

## রচনাবলী
ইতিহাসবিদ আল-জিরিকলি-র মতে, ইবনে আবি আল-খিসাল-এর উল্লেখযোগ্য রচনাবলীর মধ্যে রয়েছে:

* *তারাসুলুহু ওয়া শি'রুহু* ()
* *জিল আল-গিমামাহ* ()
* *মিনহাজ আল-মিনকাব* ()
* *মানাকিব আল-ইশরাহ ওয়া আমি আল-রাসুল আল্লাহ* () — (দশজন জান্নাতি সুসংবাদপ্রাপ্ত সাহাবী এবং আল্লাহর রাসূলের চাচাদের গুণাবলী সংক্রান্ত গ্রন্থ)

## আরও দেখুন
* প্রাক-আধুনিক আরব বিজ্ঞানী ও পণ্ডিতদের তালিকা

## তথ্যসূত্র

বিষয়শ্রেণী:১০৭২-এ জন্ম
বিষয়শ্রেণী:১১৪৬-এ মৃত্যু
বিষয়শ্রেণী:১২শ শতাব্দীর আরব ব্যক্তি
বিষয়শ্রেণী:১২শ শতাব্দীর আন্দালুসের ব্যক্তি
বিষয়শ্রেণী:আন্দালুসের কবি
ইবনে আল-ইয়াসামিন

**আবু মুহাম্মদ আবদুল্লাহ ইবনে মুহাম্মদ ইবনে হাজ্জাজ ইবনে আল-ইয়াসমিন আল-আদরিনি আল-ফেসি** () (মৃত্যু ১২০৪), যিনি সাধারণভাবে **ইবনে আল-ইয়াসমিন** নামে অধিক পরিচিত। তিনি ছিলেন একজন মধ্যযুগীয় মাগরেবি গণিতবিদ। তিনি ফেজ-এ জন্মগ্রহণ করেন এবং ফেজ ও সেভিলে শিক্ষালাভ করেন; সম্ভবত এই কারণেই কিছু ঐতিহাসিক তাঁকে "আল-ইশবিলি" হিসেবেও অভিহিত করেন। তাঁর ব্যক্তিগত জীবন সম্পর্কে খুব কমই জানা যায়, তবে তিনি একটি বারবার (Berber) পরিবারে জন্মগ্রহণ করেছিলেন।

তিনি মূলত গুবারি সংখ্যা (বর্তমানে বিশ্বের অধিকাংশ স্থানে ব্যবহৃত পশ্চিমা "আরবি" সংখ্যা পদ্ধতি) বিকাশে তাঁর গুরুত্বপূর্ণ অবদানের জন্য সুপরিচিত। গণিত ছাড়াও তিনি সাহিত্য, আইন এবং বিশেষ করে আন্দালুসি কবিতায় খ্যাতি অর্জন করেছিলেন।

## তথ্যসূত্র

বিষয়শ্রেণী:১২শ শতাব্দীর বার্বার ব্যক্তি
বিষয়শ্রেণী:১২শ শতাব্দীর গণিতবিদ
বিষয়শ্রেণী:১৩শ শতাব্দীর বার্বার ব্যক্তি
বিষয়শ্রেণী:বার্বার বিজ্ঞানী
বিষয়শ্রেণী:বার্বার লেখক
আবুল হুতুফ ইবনে হারস আল-আনসারি

**আবুল হুতুফ ইবনে হারস আল-আনসারি** (আরবি: ) ছিলেন একজন আলীয় যোদ্ধা, যিনি কারবালার যুদ্ধে হুসাইন ইবনে আলির পক্ষে লড়াই করে শহিদ হন।

## পরিচয়
তার প্রাথমিক জীবনী সম্পর্কে বিস্তারিত তথ্য পাওয়া যায় না। তিনি আবুল হুতুফ সালামা ইবনে হারস আল-আনসারি আল-'আজলানি নামেও পরিচিত ছিলেন। তার পিতার নাম ছিল হার্স ইবনে সালামা আল-আনসারি আল-আজলানি। আবুল হুতুফ কুফা নগরীতে জন্মগ্রহণ করেন। তিনি কুফার বনু আজলান গোত্রের সদস্য ছিলেন। উল্লেখ করা হয়েছে যে, এই গোত্রের অধিকাংশ সদস্য খারিজি বিদ্রোহীদের অন্তর্ভুক্ত ছিল। এছাড়া তিনি মদিনার খাযরাজ উপজাতীয় গোত্রের অন্তর্ভুক্ত ছিলেন। খাযরাজ গোত্র মদিনার বিখ্যাত আনসার সাহাবিদের অন্তর্ভুক্ত ছিল। 

## হুসাইন ইবনে আলির সঙ্গে যোগদান
প্রথম দিকে আবুল হুতুফ ও তার ভাই সা‘দ ইবনে হার্স উমর ইবনে সা‘দের সেনাবাহিনীর অংশ ছিলেন এবং তারা তখন হুসাইন ইবনে আলির বাহিনীর বিরুদ্ধে লড়াই করছিলেন। তবে আশুরার দিনে যখন ইমাম হুসাইনের সকল সাথী শহীদ হন, তখন ইমাম হুসাইন সাহায্যের জন্য ডাক দেন। তখন ইমাম হুসাইনের শুধুমাত্র দুইজন সাথী বেঁচেছিলেন: সুয়াইদ ইবনে ‘আমর ইবনে আবি মুতা‘ ও বাসির ইবনে ‘আমর আল-হাদরামি। আবুল হুতুফ ও তার ভাই সাদ যখন হুসাইনের ডাক শোনেন এবং নবি মুহাম্মাদের পরিবারের মহিলা ও শিশুদের করুণ চিৎকার শুনলেন, তখন তারা বলেন: "নিয়ম ও বিচার আল্লাহ ছাড়া আর কারো হাতে নেই এবং আমরা পাপাচারীর নির্দেশ পালন করি না। ইনি হলেন হুসাইন, যিনি আমাদের নবি মুহাম্মাদের কন্যা ফাতেমার পুত্র। আমরা কীভাবে তার বিরুদ্ধে লড়াই করতে পারি, যখন তার সাথে কোনো সৈন্য নেই; অথচ আমরা আশা করি যে, তাঁর নানার (নবি মুহাম্মাদ) দোয়া ও মধ্যস্থতায় কিয়ামতের দিন মুক্তি পাব?"

এই মুহূর্তে তারা নিজেদের তলোয়ার বের করে হুসাইনের বাহিনীতে যোগ দেন। এরপর তারা তিনজনকে হত্যা করেন এবং আরও কিছু সৈন্যকে আহত করেন। কিন্তু তারপরেই তারা দুজনেই একই স্থানে শহিদ হন।

উল্লেখ্য যে, হুসাইন ইবনে আলির সাথে শহিদ হওয়া এই আবুল হুতুফ সেই আবুল হুতুফ আল জুফি নয়, যাকে ইবনে আসম ও ইবনে শহরাশুব উল্লেখ করেছেন। সেই আবুল হুতুফ হুসাইনের ওপর হামলা করে এবং তাঁর শরীরের নানা জায়গায় আঘাত করে। এমনকি সেই আবুল হুতুফ জুফি হুসাইনের হত্যার পর তাঁর বাহিনীর শিবিরের লুটপাটেও অংশগ্রহণ করে।

## তথ্যসূত্র

বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:৬৮০-এ মৃত্যু
ইংদা চেং

**ইংদা চেং** (, জন্ম ১৯৮৩) হলেন একজন চীনা-আমেরিকান ফলিত গণিতবিদ, যিনি বৈজ্ঞানিক গণনা এবং সংখ্যাসূচক বিশ্লেষণে বিশেষজ্ঞ। তাঁর কাজের মধ্যে অন্তর্ভুক্ত রয়েছে ডিফারেনশিয়াল সমীকরণের গণনাভিত্তিক সমাধানের জন্য গ্যালারকিন পদ্ধতি এবং নন-লিনিয়ার অপটিক্স ও প্লাজমা পদার্থবিজ্ঞানের সিমুলেশন। তিনি ভার্জিনিয়া টেকের গণিতের একজন অধ্যাপক।

## শিক্ষা ও কর্মজীবন
চেং মূলত হেফেইয়ের বাসিন্দা, যেখানে তিনি ১৯৮৩ সালে জন্মগ্রহণ করেন। তিনি ২০০৩ সালে চীনের বিজ্ঞান ও প্রযুক্তি বিশ্ববিদ্যালয় থেকে স্নাতক হন এবং ২০০৪ সালে ব্রাউন বিশ্ববিদ্যালয় থেকে ফলিত গণিতে স্নাতকোত্তর ডিগ্রি অর্জন করেন। তিনি ২০০৭ সালে ব্রাউন থেকে পিএইচডি সম্পন্ন করেন। তাঁর গবেষণাপত্রের শিরোনাম ছিল *হ্যামিল্টন-জ্যাকোবি সমীকরণ এবং উচ্চতর ডেরিভেটিভ সহ সমীকরণের জন্য বিচ্ছিন্ন গ্যালারকিন পদ্ধতি* (), তাঁর গবেষণার তত্ত্বাবধান করেছিলেন চি-ওয়াং শু। 

অস্টিনের টেক্সাস বিশ্ববিদ্যালয়ে ইরিন এম. গাম্বার সাথে পোস্টডক্টরাল গবেষণার পর, তিনি ২০১১ সালে মিশিগান স্টেট ইউনিভার্সিটিতে গণিতের সহকারী অধ্যাপক হিসেবে যোগদান করেন। তিনি ২০১৬ সালে সহযোগী অধ্যাপক এবং ২০২১ সালে পূর্ণ অধ্যাপক পদে পদোন্নতি লাভ করেন। ২০২৩ সালে তিনি সুইডেনের উপসালা বিশ্ববিদ্যালয়ে নাট এবং অ্যালিস ওয়ালেনবার্গ ফাউণ্ডেশনের ভিজিটিং প্রফেসর ছিলেন, এবং ভার্জিনিয়া টেকের কম্পিউটেশনাল মডেলিং ও ডেটা অ্যানালিটিক প্রোগ্রামের সাথে যুক্ত গণিতের অধ্যাপক হিসেবে তাঁর বর্তমান পদে চলে আসেন।  

## স্বীকৃতি
চেং ২০২৩ সালে "গতিশক্তি ও পরিবহন সমীকরণের জন্য কাঠামো সংরক্ষণ এবং স্পার্স গ্রিড পদ্ধতি সহ বিচ্ছিন্ন গ্যালারকিন পদ্ধতির ওপর" তাঁর গবেষণার স্বীকৃতিস্বরূপ সোসাইটি ফর ইণ্ডাস্ট্রিয়াল অ্যাণ্ড অ্যাপ্লায়েড ম্যাথমেটিক্সের জারমুণ্ড ডালকুইস্ট পুরস্কার লাভ করেন।

## তথ্যসূত্র




## বহিঃসংযোগ

* হোম পেজ
*  প্রকাশনাসমূহ   ।

বিষয়শ্রেণী:২১শ শতাব্দীর গণিতবিদ
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফলিত গণিতবিদ
বিষয়শ্রেণী:মার্কিন নারী গণিতবিদ
বিষয়শ্রেণী:মার্কিন গণিতবিদ
বিষয়শ্রেণী:চীনা গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:চীনা ভাষার লেখা থাকা নিবন্ধ
ইবনে আল-মুঘাল্লিস

**আবদুল্লাহ ইবনে আহমদ ইবনে মুহাম্মদ** (), যিনি সাধারণত **ইবনে আল-মুঘাল্লিস** () নামে অধিক পরিচিত। তিনি ছিলেন মধ্যযুগের একজন আরব মুসলিম ধর্মতত্ত্ববিদ এবং আইনজ্ঞ বা ফকিহ।

## জীবন
তিনি ছিলেন মুহাদ্দিস আহমদ ইবনে মুহাম্মদ আল-মুঘাল্লিস আল-বাগদাদীর পুত্র।

ইবনে আল-মুঘাল্লিস ছিলেন ইমাম তাবারীর একজন ছাত্র। তিনি তাঁর শিক্ষকের ভূয়সী প্রশংসা করতেন। ইবনে আল-মুঘাল্লিসের পরিচিত সকল ধর্মতত্ত্ববিদের মধ্যে তিনি তাবারীকেই সবচেয়ে বেশি প্রজ্ঞা ও পাণ্ডিত্যের অধিকারী বলে মনে করতেন। বিশেষ করে, তিনি তাবারীর *[[তারিখ আল-রুসুল ওয়াল-মুলুক|তারিখ আল-রুসুল ওয়াল-মুলুক]]* (নবী ও রাজাদের ইতিহাস) গ্রন্থটিকে সেই সময় পর্যন্ত লিখিত ইতিহাসের অন্যতম শ্রেষ্ঠ বই হিসেবে গণ্য করতেন। এছাড়া ইবনে আল-মুঘাল্লিস ইবনে দাউদ আল-জহিরির ছাত্র ছিলেন। ইবনে দাউদের মৃত্যুর পর তাঁর ইসলামি অন্ত্যেষ্টিক্রিয়া রীতির অংশ হিসেবে ইবনে আল-মুগাল্লিস নিজে তাঁর মরদেহ গোসল করিয়েছিলেন।

পরবর্তীতে ইবনে আল-মুঘাল্লিস পশ্চিমে পাড়ি জমান এবং তৎকালীন মুসলিম শাসিত স্পেনের আইবেরীয় উপদ্বীপে স্থায়ীভাবে বসবাস শুরু করেন। তিনি হিজরি ৩২৪ সালে মৃত্যুবরণ করেন যা গ্রেগরীয় বর্ষপঞ্জি অনুযায়ী ৯৩৬ খ্রিস্টাব্দ।

## উত্তরাধিকার ও প্রভাব
ইবনে আল-মুঘাল্লিস ছিলেন জহিরি মাজহাবের একজন শীর্ষস্থানীয় ফকিহ বা আইনবিদ। বলা হয় যে, তাঁর প্রচেষ্টার ফলেই জহিরি আইনশাস্ত্র সমগ্র মুসলিম বিশ্বে জনপ্রিয়তা লাভ করেছিল।

ধারণা করা হয়, আল-আন্দালুসের আপার মার্চ (আরবি: *আল-তাগর আল-আলা*) অঞ্চলের হুয়েস্কা থেকে আরব বংশোদ্ভূত **বানু সালামা** গোত্রকে অপসারণে ইবনে আল-মুঘাল্লিসের একটি ভূমিকা ছিল। শুরুতে বানু সালামার পরাজয়ের জন্য আল্লাহর কাছে প্রার্থনা করতে বলা হলে তিনি ইতস্তত বোধ করছিলেন; কিন্তু পরবর্তীতে একটি অত্যন্ত জঘন্য অবিচার প্রত্যক্ষ করার পর তিনি তাদের বিরুদ্ধে প্রার্থনায় রাজি হন। ইবনে আল-মুঘাল্লিস নিজে একজন আরব হওয়া সত্ত্বেও, উক্ত গোত্রের আধিপত্যের বিরুদ্ধে মুসলিম বাস্ক সামন্ত প্রভু বাহলুল ইবনে মারজুককে সমর্থন করেছিলেন।

ইবনে আল-নাদিমের মতে, তিনি প্রতিদ্বন্দ্বী শাফেয়ী মাজহাবের নিয়মতান্ত্রিক খণ্ডন বা প্রতিবাদ লিখে খ্যাতি অর্জন করেছিলেন। আব্বাসীয় উজির আলী ইবনে ঈসা আল-জাররাহের সাথে ইবনে আল-মুঘাল্লিসের রাজনৈতিক ও ব্যক্তিগত সুসম্পর্ক না থাকায় এবং শাফেয়ী আলেমদের সাথে জাররাহের ঘনিষ্ঠতা থাকায় বাগদাদ সরকারের কাছে জহিরি মাজহাব ক্রমে গুরুত্ব হারাতে থাকে।

## তথ্যসূত্র

বিষয়শ্রেণী:১০ম শতাব্দীর আরবি ভাষার লেখক
বিষয়শ্রেণী:১০ম শতাব্দীর ইসলামের মুসলিম পণ্ডিত
বিষয়শ্রেণী:৯৩৬-এ মৃত্যু
বিষয়শ্রেণী:৯ম শতাব্দীর আরবি ভাষার লেখক
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ফিকহ পণ্ডিত
বিষয়শ্রেণী:সুন্নি ইমাম

বিষয়শ্রেণী:যাহিরিস
বিষয়শ্রেণী:১০ম শতাব্দীর আইনজ্ঞ
বোম্বে অ্যান্ড বান্দ্রা বকর কাসাই জামাত মস্ক ট্রাস্ট

**বোম্বে অ্যান্ড বান্দ্রা বকর কাসাই জামাত মস্ক ট্রাস্ট** (বিকেজে) একটি অ-পরিচালনাকারী বেসরকারি ফাউন্ডেশন, যা ভারতের মহারাষ্ট্র রাজ্যের মুম্বই ভিত্তিক ইসলামি মসজিদ, মাদ্রাসা এবং সাংস্কৃতিক কেন্দ্র নির্মাণ ও ব্যবস্থাপনার দায়িত্ব পালন করে। ট্রাস্টটি ১৭২০ সালে প্রতিষ্ঠিত হয়েছিল এবং এটি ভারতের অন্যতম প্রাচীন ট্রাস্ট।

## ইতিহাস
বকর কাসাই জামাতের সদর দপ্তর মূলত দক্ষিণ মুম্বইয়ে ছিল, কিন্তু পরে তা মুম্বইয়ের শহরতলি বান্দ্রায় স্থানান্তরিত হয়। মুম্বইয়ের একদল ছাগল ব্যবসায়ী ও কসাই মিলে এই ট্রাস্টটি শুরু করেছিলেন। ট্রাস্টটি মসজিদ, স্কুল এবং সাংস্কৃতিক কেন্দ্রের মতো বিভিন্ন সামাজিক উদ্যোগ পরিচালনা করে।

রাহুল গান্ধীর মতো রাজনৈতিক ব্যক্তিত্বরা এই ট্রাস্ট পরিচালিত প্রতিষ্ঠানগুলো পরিদর্শন করেছেন।

## পরিচালিত বা নির্মিত সুবিধাসমূহ
### মসজিদসমূহ
* জামা মসজিদ, বান্দ্রা
* নৌপাড়া মসজিদ এবং কবরস্থান

### শিক্ষা
* বান্দ্রা উর্দু হাই স্কুল
* বান্দ্রা ক্রিসেন্ট ইংলিশ স্কুল
* জুনিয়র কলেজ অফ সায়েন্স, কমার্স অ্যান্ড এমসিভিসি 

### সাংস্কৃতিক কেন্দ্র
* জামাত খানা, বান্দ্রা

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:১৭২০-এর দশকে ভারতে প্রতিষ্ঠিত
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:মুম্বই ভিত্তিক সংগঠন
বিষয়শ্রেণী:১৭২০-এ প্রতিষ্ঠিত ধর্মীয় সংগঠন
বাঙ্গু

**বাঙ্গু** শব্দে বোঝানো হতে পারে:

* বাংলাদেশিদের দ্বারা ব্যবহৃত একটি বিশেষ অপভাষা, যা দিয়ে তারা সেইসব বাংলাদেশিদের বোঝায়, যারা রাজনৈতিক বিশ্বাসের মাধ্যমে তাদের আদর্শ প্রকাশ করে। কখনও কখনও এটি অশিক্ষিত রাজনৈতিক অনুসারীদের বোঝায় যাদের কোনো দূরদৃষ্টি নেই বা যারা কোনো কিছুই বোঝে না।
* বামিলেকে, ক্যামেরুনের একটি আধা-বান্টু জাতিগোষ্ঠী।
* বাঙ্গু (প্রতিবেশী), ব্রাজিলের রিও ডি জেনিরোর একটি জেলা
* বাঙ্গু (ঢোল), একটি চীনা তালবাদ্য যন্ত্র
* বাঙ্গু অ্যাটলেটিকো ক্লাব, বাঙ্গু, রিও ডি জেনিরোর একটি ফুটবল দল
* *এসএস বাঙ্গু* , ১৯১৯ সালে নির্মিত একটি পণ্যবাহী জাহাজ, যার নাম পরবর্তীতে *এম্পায়ার অ্যান্টিলোপ* রাখা হয়।

## তথ্যসূত্র

বিষয়শ্রেণী:দ্ব্যর্থতা নিরসন পাতা
ইদারা-ই-শরিয়া

**ইদারা-ই-শরিয়া** () () হলো আহলে সুন্নাত ওয়াল জামাত (বেরলভী) আন্দোলনের সাথে যুক্ত ভারতীয় মুসলিমদের একটি আর্থ-সামাজিক ও ধর্মীয় সংগঠন। এর সদর দপ্তর বিহারের পাটনার সুলতানগঞ্জে অবস্থিত। ভারতীয় মুসলিমদের ব্যক্তিগত বিভিন্ন সমস্যার সমাধানের জন্য ১৯৬৮ সালে এটি প্রতিষ্ঠিত হয়। উত্তরপ্রদেশ, ঝাড়খণ্ড, ছত্তিশগড়, ওড়িশা, পাঞ্জাব এবং পশ্চিমবঙ্গে এর শাখা রয়েছে।
 
লক্ষ লক্ষ মানুষের ওপর ইদারার ব্যাপক প্রভাব রয়েছে। এই রাজ্যগুলোতে চাঁদ দেখা এবং ইসলামি উৎসবগুলো ঘোষণার দায়িত্ব এই প্রতিষ্ঠানটি পালন করে। ঝাড়খণ্ড, পাটনা, লুধিয়ানা প্রভৃতি স্থানে এটি মুসলিমদের সর্বোচ্চ আর্থ-সামাজিক সংস্থা হিসেবে বিবেচিত হয়।

বিহার, ঝাড়খণ্ড ও পাঞ্জাবের ইদারা-ই-শরিয়ার সভাপতিরা হলেন যথাক্রমে মাওলানা গোলাম রসূল বালিয়াবি, মাওলানা কুতুবুদ্দিন রিজভী এবং মাওলানা ফারুক আলম রিজভী।

## কার্যক্রমসমূহ
ইদারা-ই-শরিয়ার অন্যতম গুরুত্বপূর্ণ কার্যক্রম হলো 'দারুল কাজা' বা অনানুষ্ঠানিক ইসলামি আদালত, যেখানে ব্যক্তিগত আইন সম্পর্কিত মামলাগুলোর শুনানি হয় এবং আদালতের বাইরে মীমাংসা করা হয়। ইদারা-ই-শরিয়ার 'দারুল ইফতা' একটি গুরুত্বপূর্ণ বিভাগ, যেখান থেকে মুসলিমদের বিভিন্ন বিষয়ে কুরআন ও হাদিস অনুযায়ী আইনি মতামত বা ফতোয়া প্রদান করা হয়। ইদারা-ই-শরিয়ার একটি শিক্ষা বিভাগ রয়েছে যা হাজার হাজার প্রাথমিক ধর্মীয় স্কুলের একটি আমব্রেলা বডি বা অভিভাবক সংস্থা হিসেবে কাজ করে।

ঝাড়খণ্ডে ইদারা-ই-শরিয়ার প্রধান সাধারণ সম্পাদক হলেন মাওলানা কুতুবুদ্দিন রিজভী।
 
সানাউল্লাহ রিজভী বিহারের ইদারা-ই-শরিয়ার প্রধান প্রশাসক হিসেবে দায়িত্ব পালন করছেন।
ইদারা-ই-শরিয়া নির্বাচনের সময় মুসলিম সম্প্রদায়কে দিকনির্দেশনাও প্রদান করে। এটি সাধারণত নির্বাচনের সময় অনুসারীদের ভোটাধিকার প্রয়োগের ক্ষেত্রে বিভিন্ন আবেদন ও বিবৃতি জারি করে থাকে।
লখনউয়ের ফিরঙ্গি মহালিতে অবস্থিত ইদারা-ই-শরিয়া উত্তরপ্রদেশের মুসলিমদের ন্যাশনাল রেজিস্টার অফ সিটিজেনস (এনআরসি)-এর জন্য প্রয়োজনীয় নথিপত্র প্রস্তুত রাখার পরামর্শ দিয়েছিল।

## দক্ষতা উন্নয়ন প্রশিক্ষণ
পাটনার খাজুর বান্না-য় অবস্থিত ইদারা-ই-শরিয়াকে ভারত সরকারের সংখ্যালঘু বিষয়ক মন্ত্রণালয় কর্তৃক দক্ষতা উন্নয়ন প্রশিক্ষণ কেন্দ্র হিসেবে নির্বাচিত করা হয়েছে।

## নেতৃত্ব

## শাখাসমূহ
২০১৪ সালের মার্চ মাসে ঝাড়খণ্ড সরকার রাজ্যে ইদারা-ই-শরিয়ার অধীনে ৮টি দারুল ইফতা খোলার অনুমোদন দিয়েছিল।

# জামে মসজিদ বাগদাদিয়া, খড়সোয়া
# আঞ্জুমান ইসলামিয়া, লোহারদাগা
# ছোট মসজিদ নাওয়াতোলি, ডাল্টনগঞ্জ

## তথ্যসূত্র

বিষয়শ্রেণী:সুন্নি সংগঠন
বিষয়শ্রেণী:বেরলভী সংগঠন
বিষয়শ্রেণী:ভারত ভিত্তিক ইসলামি সংগঠন
বদরুদ্দিন আল-হুতি

**বদরুদ্দিন আল-হুতি** (৩ নভেম্বর ১৯২৬ – ২৫ নভেম্বর ২০১০) ছিলেন একজন ইয়েমেনি ধর্মীয় পণ্ডিত এবং রাজনীতিবিদ। একজন জাইদি শিয়া হিসেবে তিনি ইয়েমেনের হাক পার্টির অন্যতম প্রতিষ্ঠাতা এবং হুতি আন্দোলনের আধ্যাত্মিক নেতা ছিলেন।

তিনি হুতি আন্দোলনের প্রতিষ্ঠাতা হুসাইন আল-হুতি এবং এই সংগঠনের বর্তমান নেতা আবদুল মালিক আল-হুতির পিতা ছিলেন।

## জীবনী
তিনি সাদাহর দাহিয়ানে জন্মগ্রহণ করেন। তিনি প্রখ্যাত সৌদি পণ্ডিত মাজদ আল-দিন আল-মুয়ায়্যিদীর অধীনে জাইদিবাদ অধ্যয়ন করেন; যাকে সৌদি বাদশাহ ফয়সাল হেজাজের গ্র্যান্ড মুফতি হিসেবে নিযুক্ত করেছিলেন। তিনি ইয়েমেনের হাক পার্টির অন্যতম প্রতিষ্ঠাতা এবং হুতি আন্দোলনের আধ্যাত্মিক নেতা ছিলেন। ২০০৪ সালে তাঁর পুত্র হুসাইনের মৃত্যুর পর তিনি অল্প সময়ের জন্য হুতি আন্দোলনের নেতৃত্বের দায়িত্ব গ্রহণ করেন।

২০১০ সালে তিনি ৮৪ বছর বয়সে হাঁপানিজনিত জটিলতায় মৃত্যুবরণ করেন।

## ব্যক্তিগত জীবন
বদরুদ্দিন আল-হুতির ৭ জন পুত্র ছিল। তারা হলেন: হুসাইন, আবদুল মালিক, ইয়াহিয়া, মুহাম্মদ, ইব্রাহিম, আবদুল খালিক এবং আবদুল করিম।

## তথ্যসূত্র

## টীকা

বিষয়শ্রেণী:১৯২৬-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর ইয়েমেনি রাজনীতিবিদ
বিষয়শ্রেণী:২১শ শতাব্দীর ইয়েমেনি রাজনীতিবিদ
বিষয়শ্রেণী:হাঁপানিতে মৃত্যু
জমঈয়তে আহলে হাদিস জম্মু ও কাশ্মীর

**জমঈয়তে আহলে হাদিস জম্মু ও কাশ্মীর** () হলো ভারত-শাসিত জম্মু ও কাশ্মীরের শ্রীনগর ভিত্তিক একটি সালাফি সংগঠন। এই সংগঠনের মূল লক্ষ্য হলো সালাফি মতাদর্শ অনুযায়ী কুরআন ও হাদিসের চর্চা এবং প্রচার করা।

রাজ্যজুড়ে এই সংগঠনের অনেক শিক্ষাকেন্দ্র রয়েছে। ২০১১ সালে শওকত আহমদ শাহের নেতৃত্বে জমঈয়তে আহলে হাদিস 'ট্রান্স ওয়ার্ল্ড মুসলিম ইউনিভার্সিটি' নামে একটি বৈশ্বিক বিশ্ববিদ্যালয় খোলার পরিকল্পনা করেছিল। শাহের হত্যাকাণ্ডের পর এই পরিকল্পনাটি পরিত্যক্ত হয়। 

জমঈয়তে আহলে হাদিসের সদর দপ্তর শ্রীনগরের ঈদগাহে অবস্থিত, যেখানে বিভিন্ন ধর্মীয় সম্মেলন অনুষ্ঠিত হয়।

২০২৪ সালের মার্চ পর্যন্ত প্রাপ্ত তথ্য অনুযায়ী, ড. আব্দুল লতিফ আল-কিন্দি তিন বছরের মেয়াদে বর্তমান সভাপতি হিসেবে দায়িত্ব পালন করছেন এবং মুশতাক আহমদ ওয়ানি সাধারণ সম্পাদক হিসেবে কর্মরত আছেন। মুফতি মুহাম্মদ ইয়াকুব বাবা আল-মাদানি এর গ্র্যান্ড মুফতি হিসেবে দায়িত্ব পালন করছেন।

## শিক্ষা
এটি মূলত একটি ইসলামি সংগঠন যা জম্মু ও কাশ্মীরে ইসলামি শিক্ষা প্রসারে নিবেদিত। এটি রাজ্যের প্রায় প্রতিটি এলাকাতেই অসংখ্য প্রাথমিক ইসলামি শিক্ষাপ্রতিষ্ঠান পরিচালনা করে। এছাড়াও এটি প্রায় ১৫০টির মতো আধুনিক সমসাময়িক শিক্ষাপ্রতিষ্ঠান পরিচালনা করে, যার মধ্যে উচ্চ মাধ্যমিক বিদ্যালয়, উচ্চ বিদ্যালয় এবং প্রাথমিক বিদ্যালয় অন্তর্ভুক্ত রয়েছে। 

## উল্লেখযোগ্য ব্যক্তিবর্গ
* সৈয়দ হোসেন শাহ
* মোহাম্মদ আনোয়ার শোপিয়ানি
* শওকত আহমেদ শাহ

## তথ্যসূত্র

বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:আহলে হাদিস
বিষয়শ্রেণী:১৯২২-এ ভারতে প্রতিষ্ঠিত
বিষয়শ্রেণী:সালাফি গোষ্ঠী
বিষয়শ্রেণী:২০শ শতাব্দীতে জম্মু ও কাশ্মীরে প্রতিষ্ঠিত
বিষয়শ্রেণী:১৯২২-এ প্রতিষ্ঠিত ইসলামি সংগঠন
বার্তাকারা সংঘ

**বার্তাকারা সংঘ** হলো ভারতের কর্ণাটক রাজ্যের একটি মুসলিম বণিক সমিতি। তারা সেইসব ব্যবসায়ীদের সহায়তা করেছে যারা তাদের ব্যবসা করার বাজার এবং দোকান থেকে সরে যেতে বাধ্য হয়েছিল। এছাড়া তারা সংখ্যালঘুদের বিরুদ্ধে সাম্প্রদায়িক সহিংসতার প্রতিবাদে আয়োজিত বিভিন্ন সমাবেশে অংশগ্রহণ করেছে।

## বণিকদের অধিকার রক্ষা
২০০৩ সালে কর্ণাটকের রাণীবেন্নুরে বার্তাকারা সংঘের একটি মিলনায়তন ছিল, যা লায়ন্স ক্লাব ইন্টারন্যাশনাল ব্যবহার করত।
২০১৩ সালের সেপ্টেম্বরে কর্ণাটকের হুবলির আক্কি হোন্ডার বার্তাকারা সংঘের (বণিক সমিতি) সভাপতি জি.এম. চিক্কামাথ অনুরোধ করেছিলেন যেন তাদের হুবলির আক্কি হোন্ডা এবং আমারগোল উভয় ইয়ার্ড থেকেই চাল ও ডাল বিক্রি করার অনুমতি দেওয়া হয়। 
প্রশাসনের পক্ষ থেকে রাস্তা, বিদ্যুৎ, পানীয় জল এবং টেলিকম লাইনের সুবিধার আশ্বাসের ভিত্তিতে ব্যবসায়ীরা আক্কি হোন্ডা থেকে আমারগোলে যেতে রাজি হয়েছিলেন, কিন্তু এর কোনোটিই করা হয়নি। এতে ৯২ জন ব্যবসায়ী ক্ষতিগ্রস্ত হয়েছিলেন।
২০১৫ সালের নভেম্বরে বার্তাকারা সংঘ, পাদুবিদ্রি এবং রাষ্ট্রীয় হেদ্দারি সম্ভাব্য সাত্রাস্তারা সমিতি একটি পিটিশন দাখিল করে, যেখানে কর্ণাটকের উদুপির পাদুবিদ্রির মধ্য দিয়ে যাওয়া ৬৬ নম্বর জাতীয় সড়ক প্রশস্ত করার সিদ্ধান্তকে চ্যালেঞ্জ করা হয়। এই প্রকল্পের ফলে ৯৬টি ভবন ভেঙে ফেলার প্রয়োজন ছিল।

## নাগরিক অধিকার
২০১১ সালের ফেব্রুয়ারিতে কর্ণাটকের মাঙ্গলুরুর মুসলিম বার্তাকারা সংঘ সোমশেখর রিপোর্টের প্রতিবাদে ম্যাঙ্গালোরের বিশপ আলোসিয়াস পল ডি'সুজার নেতৃত্বে একটি বিশাল মৌন মিছিলে অংশগ্রহণ করে।
২০১২ সালের জানুয়ারিতে কর্ণাটকে ক্রমবর্ধমান সাম্প্রদায়িক হামলার প্রতিবাদে এবং 'সাম্প্রদায়িক সহিংসতা প্রতিরোধ, নিয়ন্ত্রণ ও পুনর্বাসন বিল' বাস্তবায়নের দাবিতে আয়োজিত একটি সমাবেশে অংশগ্রহণকারী সংগঠনগুলোর মধ্যে মুসলিম বার্তাকারা সংঘ অন্যতম ছিল।

## তথ্যসূত্র

বিষয়শ্রেণী:কর্ণাটক ভিত্তিক সংগঠন
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:প্রতিষ্ঠার বছর অনুপস্থিত এমন সংগঠন
সুন্নি দাওয়াতে ইসলামি

**সুন্নি দাওয়াতে ইসলামি** হলো একটি ভারতীয় বেসরকারি এবং আর্থ-সামাজিক ধর্মীয় সংগঠন যা ভারতের সুন্নি মুসলিমদের জন্য কাজ করে। এটি ১৯৯০ সালে মুহাম্মদ শাকির আলী নূরী কর্তৃক প্রতিষ্ঠিত হয়। এর সদর দপ্তর মহারাষ্ট্রের মুম্বইয়ে অবস্থিত এবং বিদেশেও এর অন্যান্য শাখা অফিস রয়েছে। তারা মুম্বইয়ের আজাদ ময়দানে ২ দিনব্যাপী 'আন্তর্জাতিক সুন্নি ইজতেমা' আয়োজন করে। এটি ২০১০ সালে এর ২০তম বার্ষিক সম্মেলন এবং ২০২২ সালে ৩০তম বার্ষিক সম্মেলন সম্পন্ন করেছে। সংস্থাটি প্রতি বছর ঈদে মিলাদুন্নবী উপলক্ষে বিশাল 'জুলুস-এ-মোহাম্মদী'র আয়োজন করে। সুন্নি দাওয়াতে ইসলামি 'এসডিআই উম্মিদ' নামে একটি পেশাদার শাখা প্রতিষ্ঠা করেছে যা শিক্ষার্থীদের পড়াশোনা ও ক্যারিয়ারে সাহায্য করার পাশাপাশি তাদের মানসিক অবসাদ থেকে মুক্তি পেতেও সহায়তা করে।

## কেন্দ্রসমূহ
২০০৮ সাল পর্যন্ত প্রাপ্ত তথ্য অনুযায়ী, ইংল্যান্ডের ল্যাঙ্কাশায়ারের প্রেস্টনের নূর হলে এসডিআই-এর একটি ইউরোপীয় সদর দপ্তর এবং ব্ল্যাকবার্ন, বোল্টন, লেস্টার ও ম্যানচেস্টার সহ আরও কিছু ইংরেজ শহরে তাদের কেন্দ্র ছিল। শিকাগোতে এসডিআই-এর একটি উত্তর আমেরিকান সদর দপ্তরও ছিল। ২০০৮ সালের মধ্যে এসডিআই ভারতে ১২টি মাদ্রাসা প্রতিষ্ঠা করেছিল।  

## আরও দেখুন
* ইসলামের সামসময়িক মুসলিম পণ্ডিতদের তালিকা
* দাওয়াতে ইসলামী

## তথ্যসূত্র

বিষয়শ্রেণী:দাওয়াতে ইসলামী
বিষয়শ্রেণী:বেরলভী সংগঠন
বিষয়শ্রেণী:মহারাষ্ট্র ভিত্তিক সংগঠন
বিষয়শ্রেণী:১৯৯০-এ মহারাষ্ট্রে প্রতিষ্ঠিত
বিষয়শ্রেণী:সুন্নি সংগঠন
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:১৯৯১-এ প্রতিষ্ঠিত ইসলামি সংগঠন
জুরজানের যুদ্ধ (৭৪৮)

**জুরজানের যুদ্ধ** ছিল ৭৪৮ সালে সংঘটিত একটি সামরিক সংঘর্ষ, যা উমাইয়া খিলাফতের সেনাবাহিনী ও আব্বাসীয় বিপ্লবের বাহিনীর মধ্যে সংঘটিত হয়। এই যুদ্ধে আব্বাসীয় বাহিনী বিজয় লাভ করে এবং এর দুই বছর পর ৭৫০ সালে উমাইয়া খিলাফতের পতন ঘটে। 

## পটভূমি
৭৪৮ সালের মধ্যে আব্বাসীয় বিপ্লব পূর্ব থেকে পশ্চিম দিকে ছড়িয়ে পড়ে। তখন কৌশলগতভাবে গুরুত্বপূর্ণ জুরজান শহরেও বিপ্লব ছড়িয়ে পড়ে। কাহতাবা ইবনে শাবিব আল-তাঈয়ের নেতৃত্বে আব্বাসীয় বাহিনী যখন শহরটির দিকে অগ্রসর হয়, তখন এটি উমাইয়া গভর্নর ইয়াজিদ ইবন উমর ইবনে হুবায়রার নিয়ন্ত্রণে ছিল। কিন্তু উমাইয়াদের প্রতিরক্ষা দুর্বল হয়ে পড়ায় এবং সেখানে নিযুক্ত উমাইয়া সেনাপতি নাবাতা আল-কিলাবিকে মৃত্যুদণ্ড দেওয়ার ফলে পরিস্থিতি আরো খারাপ হয়ে যায়। এছাড়া স্থানীয় জনগণের সমর্থনও খুবই কম ছিল। এসব কারণে উমাইয়া সেনাপতি শহরটি ত্যাগ করতে বাধ্য হন।

## যুদ্ধ
কাহতাবা ইবনে শাবিব আল-তাঈয়ের নেতৃত্বে আব্বাসীয় বিপ্লবের বাহিনী খুরাসান থেকে পশ্চিম দিকে অগ্রসর হতে থাকে। এর আগে কাহতাবা একাধিক সংঘর্ষে বিজয় লাভ করেছিলেন। তাঁর লক্ষ্য ছিল কৌশলগতভাবে গুরুত্বপূর্ণ অঞ্চলগুলো দখল করে উমাইয়া শাসনের ভিত দুর্বল করা। অন্যদিকে, শহরে উমাইয়া বাহিনীর নেতৃত্বে ছিলেন অভিজ্ঞ গভর্নর ও সেনাপতি ইয়াজিদ ইবনে উমর ইবনে হুবায়রা। তিনি আব্বাসীয়দের অগ্রযাত্রা ঠেকানোর জন্য জুরজানে প্রতিরোধ গড়ে তোলার চেষ্টা করেন। এই শহরটি অত্যন্ত গুরুত্বপূর্ণ ছিল; কারণ এটি খুরাসান ও কাস্পিয়ান সাগরের মধ্যকার যোগাযোগ ও সরবরাহ পথের জন্য একটি প্রধান কেন্দ্র হিসেবে বিবেচিত হত। যুদ্ধ শুরু হলে উমাইয়া বাহিনী প্রথমে প্রতিরোধ গড়ে তুলতে সক্ষম হয় এবং আব্বাসীয় বাহিনীর অগ্রগতি ধীর করার চেষ্টা করে। কিন্তু আব্বাসীয় বাহিনী উমাইয়াদের তুলনায় অধিক সংগঠিত, উদ্দীপ্ত ও সংখ্যায় শক্তিশালী ছিল। কাহতাবা ইবনে শাবিব আল-তাঈ নিজের কৌশলী নেতৃত্বে সেনাদের বিভিন্ন দলে ভাগ করে আক্রমণ পরিচালনা করেন, যার ফলে উমাইয়া প্রতিরক্ষা ধীরে ধীরে দুর্বল হয়ে পড়ে। এক পর্যায়ে আব্বাসীয় বাহিনী উমাইয়া প্রতিরক্ষা লাইন ভেঙে ফেলতে সক্ষম হয়। এতে যুদ্ধের মোড় ঘুরে যায় এবং উমাইয়া সেনাবাহিনীর মধ্যে বিশৃঙ্খলা সৃষ্টি হয়। অবশেষে ইয়াজিদ ইবনে উমর ইবনে হুবায়রা বাধ্য হয়ে পশ্চাদপসরণ করেন, যাতে তাঁর বাহিনীর সম্পূর্ণ ধ্বংস এড়ানো যায়। এই যুদ্ধে জুরজানের উমাইয়া গভর্নর নিহত হন। এর পাশাপাশি উমাইয়া সেনাপতি নাবাতা আব্বাসীয়দের হাতে বন্দী হন। যুদ্ধ শেষে তাঁকে মৃত্যুদণ্ড দেওয়া হয়। এই বিজয়ের ফলে আব্বাসীয়রা দ্রুত শহরটি দখল করে এবং সেখানে তারা পশ্চিমমুখী অগ্রযাত্রার জন্য একটি ঘাঁটি স্থাপন করে।।

## পরবর্তী অবস্থা
জুরজান শহর দখল করার মাধ্যমে আব্বাসীয়রা কাস্পিয়ান করিডোরের উপর নিজেদের নিয়ন্ত্রণ সুদৃঢ় করে এবং এটি পূর্বাঞ্চলে উমাইয়াদের মনোবল ও প্রতিরোধকে আরো দুর্বল করে তোলে। শহরটি আব্বাসীয় প্রশাসনের অধীনে অন্তর্ভুক্ত হওয়ার পর তা ভবিষ্যৎ সামরিক অভিযানের জন্য একটি গুরুত্বপূর্ণ ঘাঁটি হিসেবে ব্যবহৃত হয়। এই অবস্থান থেকে পরিচালিত অভিযানের ফলে শেষ পর্যন্ত ৭৫০ খ্রিস্টাব্দে উমাইয়া শাসনের পতন ঘটে।  

## সূত্র

* 
* 
* 
*  
* 

## তথ্যসূত্র

বিষয়শ্রেণী:উমাইয়া খিলাফত জড়িত লড়াই
বিষয়শ্রেণী:আব্বাসীয়
বিষয়শ্রেণী:আব্বাসীয় খিলাফত জড়িত লড়াই
মারকাজ একাডেমি

**মারকাজ একাডেমি ইংলিশ সিনিয়র সেকেন্ডারি স্কুল, হোজাই** ভারতের আসামের হোজাইয়ে অবস্থিত। এটি মারকাজুল মাআরিফ দ্বারা পরিচালিত মারকাজ গ্রুপ অফ স্কুলসের একটি অংশ।

বিদ্যালয়টি ১৯৯৪ সালে প্রতিষ্ঠিত হয়। এটি আসামের বিভিন্ন প্রান্তে সেবাদানকারী মারকাজ গ্রুপ অফ স্কুলসের অন্যতম একটি শাখা। ১৯৯৪ সালে প্রতিষ্ঠিত হোজাইয়ের মারকাজ একাডেমি ইংলিশ সিনিয়র সেকেন্ডারি স্কুল হলো একটি স্বনামধন্য দিবা ও আবাসিক বিদ্যালয়, যেখানে ছেলে এবং মেয়েদের জন্য পৃথক ক্যাম্পাস রয়েছে। প্রতিষ্ঠার পর থেকেই বিদ্যালয়টি শিক্ষার প্রসার এবং তরুণ মনকে ক্ষমতায়িত করতে অগ্রণী ভূমিকা পালন করে আসছে। আধুনিক সুযোগ-সুবিধা সম্পন্ন এবং হোজাই শহরের কোলাহল থেকে দূরে অবস্থিত এই বিদ্যালয়টি শিশুদের শিক্ষিত করার এবং ভবিষ্যতের জন্য প্রস্তুত করার এক অনুকূল পরিবেশ প্রদান করে। বিদ্যালয়টিতে শিক্ষার মাধ্যম হিসেবে ইংরেজি ব্যবহার করা হয় এবং বর্তমানে নার্সারি থেকে উচ্চ মাধ্যমিক স্তর পর্যন্ত মানসম্মত শিক্ষা প্রদান করা হচ্ছে। বিদ্যালয়ের পাঠ্যক্রম আধুনিক শিক্ষা এবং ঐতিহ্যগত মূল্যবোধের এক নিখুঁত সংমিশ্রণ। বর্তমানে, এই বিদ্যালয়ের প্রাক্তন শিক্ষার্থীরা ভারত তথা বিশ্ব অর্থনীতির বিভিন্ন ক্ষেত্রে ইতিবাচক অবদান রেখে চলেছেন।

## শিক্ষাদান
বিদ্যালয়টি বর্তমানে আসামের সেবা বোর্ড এবং এএইচএসইসি দ্বারা পরিচালিত এইচএসএলসি এবং এইচএসএসএলসি পরীক্ষার জন্য শিক্ষার্থীদের প্রস্তুত করে। উচ্চ মাধ্যমিক স্তরে তিনটি শাখার মধ্যে দুটি শাখা পড়ানো হয়: বিজ্ঞান এবং মানবিক; এখানে বাণিজ্য শাখা পড়ানো হয় না। পাঠদানের অন্তর্ভুক্ত বিষয়গুলোর মধ্যে রয়েছে ইংরেজি, বিজ্ঞান, গণিত, এমআইএল বিষয়সমূহ এবং সামাজিক বিজ্ঞান।
মারকাজ একাডেমি গ্রুপ অফ স্কুলস ইসলামি আদর্শের ভিত্তিতে শিক্ষা প্রদান করে থাকে। আবাসিক বিদ্যালয় হওয়ার কারণে শিক্ষার্থীদের মৌলিক আরবি, ইসলামের মূল বিষয়সমূহ এবং প্রাথমিক ইসলামি ইতিহাস পড়ানো হয়।

## ইতিহাস
১৯৯৪ সালে হোজাইয়ে মাত্র ৮২ জন শিক্ষার্থী এবং ৫ জন কর্মী নিয়ে ছেলে ও মেয়েদের জন্য আলাদা ক্যাম্পাসে 'মারকাজ একাডেমি' যাত্রা শুরু করে। বর্তমানে 'মারকাজ একাডেমি' নামে ৪০টিরও বেশি বিদ্যালয় প্রতিষ্ঠিত হয়েছে, যা মূলত আসামের গ্রামীণ এবং সামাজিকভাবে অনগ্রসর এলাকায় শিক্ষা প্রদান করে।

মারকাজুল মাআরিফ ১৯৯৪ সালে হোজাইয়ে ছেলে ও মেয়েদের জন্য পৃথক ক্যাম্পাসে 'মারকাজ একাডেমি' নামে ইংরেজি মাধ্যম আবাসিক বিদ্যালয় প্রতিষ্ঠা করে। ১৯৯৪ সালে হোজাইয়ে মাত্র একটি বিদ্যালয় নিয়ে শুরু হলেও বর্তমানে এই নামে ৫০টিরও বেশি বিদ্যালয় রয়েছে। ২০২৩ শিক্ষাবর্ষের তথ্য অনুযায়ী, সমগ্র আসাম জুড়ে মারকাজ একাডেমি গ্রুপ অফ স্কুলসে প্রায় ১৭,০০০+ শিক্ষার্থী এবং ১২০০+ কর্মী রয়েছেন।

## প্রশাসন
মারকাজ একাডেমির প্রশাসনিক বোর্ডের তালিকা:
* শিক্ষা প্রকল্পের পরিচালক - ড. রাজি আহমদ
* অধ্যক্ষ - সৈয়দ আসিফ শাহনওয়াজ (বালক শাখা)
* অধ্যক্ষা - আসমা রশিদ (বালিকা শাখা)
* একাডেমিক এক্সিকিউটিভ - পারভেজ আলম লস্কর
* এইচআর ও পিআরও - সাইফান আহমেদ

## অর্জন
তায়কোয়ান্দো, এনসিসি (NCC), ফুটবল এবং ক্রিকেটে চ্যাম্পিয়ন হওয়ার গৌরব অর্জনসহ আরও অনেক সাফল্য রয়েছে।

## আরও দেখুন
* বদরুদ্দিন আজমল
* মারকাজুল মাআরিফ

বিষয়শ্রেণী:আসামের বিদ্যালয়
বিষয়শ্রেণী:ভারতের ইসলামি বিদ্যালয়
বিষয়শ্রেণী:হোজাই জেলা
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ আসামে প্রতিষ্ঠিত

### ওয়েবসাইট
https://markazacademies.in/
আলিনা শারটক

**আলিনা শারটক** একজন গণিতবিদ, যাঁর গবেষণার বিষয় হল আংশিক ডিফারেনশিয়াল সমীকরণের সংখ্যাসূচক পদ্ধতি, বিশেষ করে তরল গতিবিদ্যা, গ্যাস গতিবিদ্যা এবং কেমোট্যাক্সি মডেলিং। তিনি সোভিয়েত ইউনিয়ন এবং ইসরায়েলে পড়াশোনা করেছেন। বর্তমানে তিনি মার্কিন যুক্তরাষ্ট্রে নর্থ ক্যারোলাইনা স্টেট ইউনিভার্সিটিতে গণিতের লেরয় বি. মার্টিন, জুনিয়র ডিস্টিংগুইশড প্রফেসর এবং গণিত বিভাগের প্রধান হিসেবে কর্মরত আছেন।

## শিক্ষা ও কর্মজীবন
শারটক ১৯৮৯ সালে মস্কো স্টেট ইউনিভার্সিটি থেকে ফলিত গণিতে স্নাতকোত্তর ডিগ্রি এবং ১৯৯৯ সালে তেল আবিব বিশ্ববিদ্যালয় থেকে ফলিত গণিতে পিএইচডি ডিগ্রি অর্জন করেন। তাঁর ডক্টরাল গবেষণাপত্রের শিরোনাম ছিল *উচ্চ-ক্রমের নিবিড় দৃঢ়বদ্ধ সসীম-ডিফারেন্স স্কিমগুলির কঠোর স্থিতিশীলতা: হাইপারবোলিক পিডিইগুলির জন্য সীমানা শর্তের ভূমিকা*,()। তাঁর গবেষণার তত্ত্বাবধান করেছিলেন সল আবরবানেল।

বার্কলির ইউনিভার্সিটি অফ ক্যালিফোর্নিয়া এবং লরেন্স বার্কলি ন্যাশনাল ল্যাবরেটরিতে পোস্টডক্টরাল গবেষণার পর, তিনি ২০০২ সালে নর্থ ক্যারোলাইনা স্টেট ইউনিভার্সিটিতে গণিতের সহকারী অধ্যাপক হিসেবে যোগদান করেন। তিনি ২০০৭ সালে সহযোগী অধ্যাপক এবং ২০১৩ সালে পূর্ণ অধ্যাপক পদে পদোন্নতি লাভ করেন। তিনি ২০১৫ সাল থেকে সেখানে বিভাগীয় প্রধান হিসেবে দায়িত্ব পালন করছেন।

## স্বীকৃতি
শারটক ২০২১ সালে লেরয় বি. মার্টিন জুনিয়র ডিস্টিংগুইশড প্রফেসরের সম্মান অর্জন করেন। ২০২৩ সালে, "হাইপারবোলিক সিস্টেমের সংরক্ষণ আইনের সংখ্যাসূচক পদ্ধতিতে উল্লেখযোগ্য অবদান এবং ফলিত গণিত সম্প্রদায়ে গুরুত্বপূর্ণ পরিষেবার জন্য" তাঁকে সোসাইটি ফর ইণ্ডাস্ট্রিয়াল অ্যাণ্ড অ্যাপ্লায়েড ম্যাথমেটিক্সের (এসআইএএম) ফেলো হিসেবে সম্মানিত করা হয়।

## তথ্যসূত্র




## বহিঃসংযোগ

* হোম পেজ
*  প্রকাশনাসমূহ।

বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মস্কো স্টেট ইউনিভার্সিটির প্রাক্তন শিক্ষার্থী
বিষয়শ্রেণী:নারী গণিতবিদ
বিষয়শ্রেণী:ফলিত গণিতবিদ
বিষয়শ্রেণী:মার্কিন যুক্তরাষ্ট্রে সোভিয়েত অভিবাসী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
আমাণ্ডা চেটউইণ্ড

**আমাণ্ডা জি. চেটউইণ্ড**  হলেন একজন ব্রিটিশ গণিতবিদ এবং পরিসংখ্যানবিদ, তিনি গুচ্ছ-বিন্যাসতত্ত্ব এবং স্থানিক পরিসংখ্যানে বিশেষজ্ঞ। তিনি ল্যাঙ্কাস্টার বিশ্ববিদ্যালয়ের গণিত ও পরিসংখ্যানের অধ্যাপক। তিনি বেশ কিছু ব্যবস্থার প্রধান প্রশাসনিক কর্মকর্তা (প্রোভোস্ট), যার মধ্যে আছে শিক্ষার্থী অভিজ্ঞতা এবং কলেজ ও গ্রন্থাগার। তিনি উচ্চ শিক্ষা একাডেমির একজন প্রধান ফেলো।

## শিক্ষা ও গবেষণা
চেটউইণ্ড ১৯৮৫ সালে ওপেন ইউনিভার্সিটি থেকে পিএইচডি ডিগ্রী অর্জন করেন। তাঁর গবেষণাপত্রের শিরোনাম ছিল *গ্রাফের প্রান্ত-রঞ্জন* ()। যৌথভাবে অ্যান্থনি হিলটন এবং রবিন উইলসন এটির তত্ত্বাবধান করেছিলেন। ল্যাঙ্কাস্টার ইউনিভার্সিটিতে যোগদানের আগে তিনি স্টকহোম ইউনিভার্সিটিতে পোস্টডক্টরাল গবেষণা করেন। তাঁর গবেষণার আগ্রহের মধ্যে রয়েছে গ্রাফ তত্ত্ব, প্রান্ত রঞ্জন, এবং গুচ্ছ-বিন্যাসতত্ত্বে ল্যাটিন স্কোয়ার, সেইসাথে চিকিৎসা পরিসংখ্যানে ভৌগোলিক ক্লাস্টারিং।

## স্বীকৃতি এবং সেবা
২০০৩ সালে, চেটউইণ্ড তাঁর শিক্ষাদানের শ্রেষ্ঠত্বের স্বীকৃতিস্বরূপ একটি জাতীয় শিক্ষকতা ফেলোশিপ লাভ করেন। তিনি ২০০৫ সালে, এমন এক সময়ে লন্ডন ম্যাথমেটিক্যাল সোসাইটির সহ-সভাপতি ছিলেন, যখন বিশ্ববিদ্যালয়ে গণিত অধ্যয়ন হ্রাস পাচ্ছিল। তিনি সহ-সভাপতি হিসাবে তিনি গণিত শিক্ষার জন্য আরও তহবিল সরবরাহ করে এই পতন রোধ করতে যুক্তরাজ্য সরকারকে উৎসাহিত করেছিলেন।

## বই
পিটার ডিগলের সাথে, চেটউইণ্ড হলেন *বিচ্ছিন্ন গণিত* (; মডুলার ম্যাথমেটিক্স সিরিজ, আর্নল্ড, ১৯৯৫) এবং *পরিসংখ্যান ও বৈজ্ঞানিক পদ্ধতি: শিক্ষার্থী ও গবেষকদের জন্য একটি পরিচয়* ( অক্সফোর্ড ইউনিভার্সিটি প্রেস, ২০১১) বইগুলির লেখক। বব বার্নের সাথে তিনি *সংখ্যার ধারা: সংখ্যা তত্ত্বের একটি ভূমিকা* (; আর্নল্ড, ১৯৯৫) বইটির লেখক।

## তথ্যসূত্র




## বহিঃসংযোগ

* হোম পেজ
*  প্রকাশনাসমূহ।

বিষয়শ্রেণী:গ্রাফতত্ত্ববিদ
বিষয়শ্রেণী:ব্রিটিশ পরিসংখ্যানবিদ
বিষয়শ্রেণী:ব্রিটিশ গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
লরেন এম চাইল্ডস

**লরেন মারেসা চাইল্ডস** একজন আমেরিকান গণিতবিদ, যিনি জীববিজ্ঞানের বিভিন্ন বিষয়ে, বিশেষ করে সংক্রামক রোগের বিস্তারের ক্ষেত্রে গাণিতিক এবং গণনাভিত্তিক মডেলিংয়ে বিশেষজ্ঞ। তিনি ভার্জিনিয়া টেকের গণিতের সহযোগী অধ্যাপক এবং ক্লিফ ও অ্যাগনেস লিলি ফ্যাকাল্টি ফেলো। তাঁকে ২০২৩ - ২০২৪ সালের রুথ আই. মিচলার মেমোরিয়াল পুরস্কারে ভূষিত করা হয়।

## শিক্ষা ও কর্মজীবন
চাইল্ডস ২০০৪ সালে ডিউক বিশ্ববিদ্যালয় থেকে গণিত ও রসায়নে দ্বৈত স্নাতক ডিগ্রি এবং ২০০৭ সালে কর্নেল বিশ্ববিদ্যালয় থেকে ফলিত গণিতে স্নাতকোত্তর ডিগ্রি অর্জন করেন। তিনি ২০১০ সালে কর্নেল বিশ্ববিদ্যালয় থেকে স্টিভেন স্ট্রোগাটজের তত্ত্বাবধানে গবেষণা সম্পন্ন ক'রে পিএইচডি অর্জন করেন, তাঁর গবেষণামূলক প্রবন্ধের শিরোনাম ছিল *ম্যাক্রোফেজ, অসিলেটর এবং মৎস্য: জৈবিক সমস্যা পরীক্ষার জন্য গতিশীল সিস্টেমের ব্যবহার"* ()।

চাইল্ডস ২০১০ থেকে ২০১২ সাল পর্যন্ত জর্জিয়া ইনস্টিটিউট অফ টেকনোলজিতে এবং ২০১২ থেকে ২০১৬ সাল পর্যন্ত হার্ভার্ড টি এইচ চ্যান স্কুল অফ পাবলিক হেলথে পোস্টডক্টরাল গবেষক ছিলেন। ২০১৬ সালে তিনি উইলিয়ামস কলেজে ৬ মাসের জন্য ভিজিটিং সহকারী অধ্যাপক হিসেবে কাজ করেন এবং এরপর ২০১৬ সালের আগস্টে ভার্জিনিয়া টেক-এ সহকারী অধ্যাপক হিসেবে যোগদান করেন, যেখানে ২০২২ সালে তিনি সহযোগী অধ্যাপক হন।

### গবেষণা
চাইল্ডস গবেষণা করেছেন সংক্রামক রোগ বিস্তারের গাণিতিক মডেল সম্পর্কিত। এর মধ্যে রয়েছে ডিফারেনশিয়াল সমীকরণ সিস্টেমের সংখ্যাসূচক বিশ্লেষণ এবং তাত্ত্বিক সিমুলেশন।

## স্বীকৃতি
চাইল্ডসকে অ্যাসোসিয়েশন ফর উইমেন ইন ম্যাথমেটিক্সের ২০২৩ - ২০২৪ সালের রুথ আই. মিচলার স্মৃতি পুরস্কারে ভূষিত করা হয়।

## তথ্যসূত্র




## বহিঃসংযোগ

* হোম পেজ
* অনুষদ পৃষ্ঠা
*  প্রকাশনাসমূহ   ।

বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী গণিতবিদ
বিষয়শ্রেণী:মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ট্রাভিস স্যানহাইম

**ট্রাভিস স্যানহাইম** (, ; জন্ম: ২৯ মার্চ ১৯৯৬) হলেন একজন কানাডীয় পেশাদার আইস হকি খেলোয়াড়। তিনি বর্তমানে মার্কিন যুক্তরাষ্ট্রের পেশাদার আইস হকি লিগের দল ফিলাডেলফিয়া ফ্লায়ার্স এবং কানাডা জাতীয় দলের হয়ে রক্ষণভাগের খেলোয়াড় হিসেবে খেলেন।

২০১৬ সালে আইস হকি জগতে পদার্পণ করা স্যানহাইম কানাডার প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন; এই সময়ে তিনি একটি রৌপ্য পদক জয়লাভ করেছেন।  

## প্রারম্ভিক জীবন
ট্রাভিস স্যানহাইম ১৯৯৬ সালের ২৯শে মার্চ তারিখে কানাডার ম্যানিটোবায় জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
স্যানহাইম আইস হকির পুরুষদের প্রতিযোগিতায় কানাডার প্রতিনিধি হিসেবে অংশগ্রহণ করেছিলেন; উক্ত প্রতিযোগিতায় তার দল রৌপ্য পদক জয়লাভ করেছে।

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় পুরুষ আইস হকি খেলোয়াড়
বিষয়শ্রেণী:কানাডীয় পুরুষ আইস হকি খেলোয়াড়
বিষয়শ্রেণী:কানাডার অলিম্পিক আইস হকি খেলোয়াড়
বিষয়শ্রেণী:কানাডীয় আইস হকি রক্ষণভাগের খেলোয়াড়
বিষয়শ্রেণী:ফিলাডেলফিয়া ফ্লায়ার্সের খেলোয়াড়
বিষয়শ্রেণী:২০২৬ শীতকালীন অলিম্পিকের আইস হকি খেলোয়াড়
বিষয়শ্রেণী:আইস হকিতে অলিম্পিক পদক বিজয়ী
বিষয়শ্রেণী:অলিম্পিক রৌপ্যপদক বিজয়ী কানাডীয়
বিষয়শ্রেণী:২০২৬ শীতকালীন অলিম্পিকের পদক বিজয়ী